CELEX: 62010CN0433
Language: mt
Date: 2010-09-03 00:00:00
Title: Kawża C-433/10 P: Appell ippreżentat fit- 3 ta’ Settembru 2010 minn Volker Mauerhofer mid-digriet tal-Qorti Ġenerali (It-Tielet Awla) tad- 29 ta’ Ġunju 2010 fil-Kawża T-515/08 — Volker Mauerhofer vs Il-Kummissjoni Ewropea

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/17
            
         Appell ippreżentat fit-3 ta’ Settembru 2010 minn Volker Mauerhofer mid-digriet tal-Qorti Ġenerali (It-Tielet Awla) tad-29 ta’ Ġunju 2010 fil-Kawża T-515/08 — Volker Mauerhofer vs Il-Kummissjoni Ewropea
   (Kawża C-433/10 P)
   ()
   2010/C 301/24
   Lingwa tal-kawża: l-Ingliż
   
      Partijiet
   
   
      Appellant: Volker Mauerhofer (rappreżentant: J. Schartmüller, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   L-appellant jitlob lill-Qorti tal-Ġustizzja:
   
               —
            
            
               tannulla d-digriet appellat;
            
         
               —
            
            
               tiddeċiedi b’mod definittiv dwar il-mertu u tannulla l-miżura kkontestata, jew sussidjarjament, tirrinvija l-kawża quddiem il-Qorti Ġenerali sabiex tiddeċiedi mill-ġdid u;
            
         
               —
            
            
               teżerċita l-kompetenza sħiħa tagħha u takkordalu s-somma ta’ EUR 5 500 bħala kumpens għat-telf finanzjarju li rriżulta mill-aġir illegali minħabba l-adozzjoni tal-miżura kkontestata u min-nuqqas ta’ istruzzjonijiet xierqa lill-kap tat-tim (espert 1);
            
         
               —
            
            
               tordna li t-tim ta’ sostenn tal-kuntratt qafas jipproduċi l-formola ta’ evalwazzjoni tal-kuntrattur mibgħuta dwar il-proġett li huwa s-suġġett tal-kawża;
            
         
               —
            
            
               tikkundanna lill-konvenuta għall-ispejjeż sostnuti fl-ewwel istanza kif ukoll fl-appell.
            
         
      Aggravji u argumenti prinċipali
   
   L-appellant isostni li d-digriet ikkontestat għandu jiġi annullat abbażi ta’ dawn l-aggravji:
   
               —
            
            
               distorsjoni tal-fatti dwar l-eżami lingwisitku tal-kontribuzzjoni tal-appellant;
            
         
               —
            
            
               analiżi żbaljata abbażi tad-digriet appellat dwar l-eżami lingwistiku;
            
         
               —
            
            
               analiżi żbaljata tal-kwistjoni dwar l-eżekuzzjoni tad-dmirijiet tal-appellant;
            
         
               —
            
            
               suppożizzjoni illegali li d-deċiżjoni kkontestata ma taffettwax il-pożizzjoni tal-appellant bħala terza persuna;
            
         
               —
            
            
               suppożizzjoni illegali li l-miżura kkontestata ma bidlitx sostanzjalment il-pożizzjoni legali tal-appellant;
            
         
               —
            
            
               suppożizzjoni illegali li l-miżura kkontestata ma ġietx adottata mill-appellata fl-eżerċizzju tal-kompentenza tagħha bħala awtorità pubblika;
            
         
               —
            
            
               suppożizzjoni illegali li l-miżura kkontestata ġiet adottata fil-ħin u b’mod korrett;
            
         
               —
            
            
               ksur illegali tal-interessi tal-appellant billi ma ġewx segwiti l-proċeduri previsti;
            
         
               —
            
            
               ksur tal-prinċipju ġenerali tad-dritt Komunitarju ta’ trattament ugwali u ksur tad-drittijiet fundamentali tal-appellant;
            
         
               —
            
            
               suppożizzjoni illegali ta’ “bidla mhux sostanzjali fit-tqassim tal-ġranet fost l-esperti”;
            
         
               —
            
            
               ksur tad-dritt ġenerali Komunitarju għal smigħ xieraq.